ddrg/super_eurlex huggingface dataset:
ii. Kombinácia odpadového plynu z operácií nanášania s odpadovým plynom zo sklárskej pece alebo so spaľovacím vzduchom z pece, keď sa uplatňuje sekundárny systém čistenia (filter a suchá alebo polosuchá práčka). Odpadové plyny z operácií nanášania sa na základe chemickej zlučiteľnosti môžu pred čistením kombinovať s ostatnými spalinami. Môžu sa uplatniť tieto dve možnosti: — kombinácia s odpadovými plynmi z taviacej pece, na úrovni nad sekundárnym systémom znižovania emisií (suché alebo polosuché pranie plus systém filtrácie), — kombinácia so spaľovacím vzduchom pred vstupom do regenerátora, za čím nasleduje sekundárne čistenie na zníženie spalín vzniknutých počas procesu tavenia (suché alebo polosuché pranie + systém filtrácie).

Kombinácia s odpadovými plynmi zo sklárskej pece je všeobecne uplatniteľná. Na kombináciu so spaľovacím vzduchom môžu mať vplyv technické prekážky v dôsledku niektorých potenciálnych vplyvov na chémiu skla a na materiály regenerátora.
b)

predloží Komisii predbežné technické správy v súlade s prílohou I najneskôr do: i) 31. mája 2012, pokiaľ ide o obdobie od 27. januára 2012 do 30. apríla 2012; ii) 30. septembra 2012, pokiaľ ide o obdobie od 1. mája 2012 do 31. augusta 2012;
(29)

SCHER však upozorňuje na predchádzajúce hodnotenie Vedeckého výboru pre toxikológiu, ekotoxikológiu a životné prostredie (CSTEE - Scientific Committee on Toxicity, Ecotoxicity and the Environment) z roku 2002, podľa ktorého sa koncentrácie kadmia vo väčšine európskych pôd nemajú zvýšiť nad hranicu 46 mg Cd/kg P. SCHER potvrdzuje, že tento odhad je stále obhájiteľný aj v prípade švédskych poľnohospodárskych pôd, a poznamenáva, že pri odvodzovaní sa vychádzalo zo zásady zachovania súčasného stavu, a nie z hodnotenia rizika, ktoré uskutočnili švédske orgány v ich predloženom odôvodnení.
(2)

Nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu (3) by sa malo začleniť do Dohody o EHP. Nariadením (ES) č. 470/2009 sa zrušilo nariadenie Rady (EHS) č. 2377/90 (4) a zmenila a doplnila smernica Európskeho parlamentu a Rady 2001/82/ES (5) a nariadenie Európskeho parlamentu a Rady (ES) č. 726/2004 (6). Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (7), v znení opravy uverejnenej v Ú. v. EÚ L 293, 11.11.2010, s. 72, by sa tiež malo začleniť do Dohody o EHP.
IV 
(Akty prijaté pred 1. decembrom 2009 pod ľa Zmluvy o ES, Zmluvy o EÚ a Zmluvy o Euratome)  
ROZHODNUTIE RADY  
z 13. júla 2009  
o podpise a predbežnom vykonávaní Do časnej dohody, ktorou sa ustanovuje rámec pre Dohodu 
o hospodárskom partnerstve medzi štátmi východnej a južnej Afriky na jednej strane a Európskym 
spolo čenstvom a jeho členskými štátmi na druhej strane  
(2012/196/ES)  
RADA EURÓPSKEJ ÚNIE,  
so zrete ľom na Zmluvu o založení Európskeho spolo čenstva, 
a najmä na jej články 133 a 181 v spojení s jej článkom 300 
ods. 2 prvý pododsek,  
so zrete ľom na návrh Komisie,  
ke ďže: 
(1) Rada 12. júna 2002 poverila Komisiu za čať rokovania 
uzavretí dohôd o hospodárskom partnerstve africkými, 
karibskými a tichomorskými štátmi ( ďalej len „štáty 
AKT“).  
(2) Rokovania so Seychelami, Zambiou a Zimbabwe 
o Do časnej dohode, ktorou sa ustanovuje rámec pre 
dohodu o hospodárskom partnerstve ( ďalej len „do časná 
DHP“), sa skon čili 28. novembra 2007. Maurícius 
do časnú DHP parafoval 4. decembra 2007, Komory 
a Madagaskar 11. decembra 2007.  
(3) V článku 62 ods. 4 do časnej DHP sa ustanovuje, že táto 
dohoda sa do nadobudnutia platnosti vykonáva pred ­
bežne.  
(4) Do časná DHP by sa mala podpísa ť v mene Spolo čenstva 
a mala by sa predbežne vykonáva ť s výhradou jej 
uzavretia k neskoršiemu dátumu, pokia ľ ide o prvky, 
ktoré spadajú do právomoci Spolo čenstva,  
ROZHODLA TAKTO:  
Článok 1  
Týmto sa v mene Spolo čenstva schva ľuje podpis Do časnej 
dohody, ktorou sa ustanovuje rámec pre Dohodu o hospodár ­skom partnerstve medzi štátmi východnej a južnej Afriky na 
jednej strane a Európskym spolo čenstvom a jeho členskými 
štátmi na druhej strane, s výhradou rozhodnutia Rady týkajú ­
ceho sa uzavretia uvedenej dohody o hospodárskom partner ­
stve.  
Text dohody je pripojený k tomuto rozhodnutiu.  
Článok 2  
1. Na ú čely článku 64 ods. 3 do časnej DHP sa delegácia 
Európskeho spolo čenstva pre Výbor pre DHP skladá z členov 
Rady a predstavite ľov Komisie. Predsedá jej spolo čne Komisia 
a predsedníctvo Rady.  
2. Pozíciu, ktorú má Spolo čenstvo zauja ť v rámci Výboru pre 
DHP, ur čuje Rada na návrh Komisie, a to v súlade s príslušnými 
ustanoveniami zmluvy.  
Článok 3  
Týmto sa predseda Rady poveruje ur čiť osobu(-y) splnomocnené 
podpísa ť do časnú DHP v mene Spolo čenstva s výhradou jej 
uzavretia.  
Článok 4  
Pokia ľ ide o prvky, ktoré spadajú do právomoci Spolo čenstva, 
do časná DHP sa vykonáva predbežne, ako sa ustanovuje v jej 
článku 62 ods. 4, a to do ukon čenia postupov potrebných na 
jej uzavretie. Komisia uverejní oznámenie s informáciami 
o dátume za čatia predbežného vykonávania.  
V Bruseli 13. júla 2009  
Za Radu  
predseda  
E. ERLANDSSONSK 24.4.2012 Úradný vestník Európskej únie L 111/1
(33)

Rovnako stojí za zmienku to, že v pracovnom dokumente útvarov Komisie s názvom Správa o pokroku pri vytváraní vnútorného trhu s plynom a elektrickou energiou za roky 2009 – 2010 z júna 2011 (26) (2009 – 2010 Report on Progress in Creating the Internal Gas and Electricity Market) sa uviedol pokles v trhovej koncentrácii v Nemecku (27) v porovnaní s predchádzajúcimi rokmi a nemecký trh s elektrickou energiou sa zaradil do kategórie „stredne koncentrovaných trhov“ (28), konkrétne trhov s Herfindahl-Hirschmanovým indexom (HHI) (29) s kapacitou medzi 750 a 1 800.
(61)

Ale ak by dávky pokrývali len náklady na voľné kapacity, ktoré sa udržiavajú výhradne pre prípad vzniku epidémie, potom by nepredstavovali štátnu pomoc. Pritom nie je dôležité, že voľná kapacita môže byť väčšia ako kapacita potrebná z prevádzkového hľadiska, pretože jej podstata spočíva v tom, že sa bežne nevyužíva. Iný záver by bolo potrebné vyvodiť len v tom prípade, ak by existovali náznaky toho, že voľná kapacita sa využíva aj v normálnej prevádzke (napríklad na odstraňovanie materiálu kategórie 3). Keďže to zjavne neplatí, v prípade dávok ide len o kompenzáciu nákladov, ktoré vznikajú pri plnení povinnosti služby vo verejnom záujme týkajúcej sa udržiavania rezervy pre prípad vzniku epidémie.
NA DÔKAZ TOHO ďalej podpísané osoby, riadne splnomocnené na tento účel Európskou úniou a Alžírskou demokratickou ľudovou republikou, podpísali túto dohodu.

V Alžíri devätnásteho marca dvetisícdvanásť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a arabskom jazyku, pričom každé znenie je rovnako autentické.

For the European Union

За правителството на Алжирската демократична народна република

Por el Gobierno de la República Argelina Democrática y Popular

Za vládu Alžírské demokratické a lidové republiky

For regeringen for Den Demokratiske Folkerepublik Algeriet

Für die Regierung der Demokratischen Volksrepublik Algerien

Alžeeria Demokraatliku Rahvavabariigi valitsusele

Για την κυβέρνηση της Λαϊκής Δημοκρατίας της Αλγερίας

For the Government of the People’s Democratic Republic of Algeria

Pour le gouvernement de la République algérienne démocratique et populaire

Per il governo della Repubblica algerina democratica e popolare

Alžīrijas Tautas Demokrātiskās Republikas valdības vārdā –

Alžyro Liaudies Demokratinės Respublikos Vyriausybės vardu

Az Algériai Demokratikus és Népi Köztársaság kormánya részéről

Għall-Gvern tar-Repubblika Demokratika Popolari tal-Alġerija

Voor de regering van de Democratische Volksrepubliek Algerije

W imieniu rządu Algierskiej Republiki Ludowo-Demokratycznej

Pelo Governo da República Argelina Democrática e Popular

Pentru Guvernul Republicii Algeriene Democratice și Populare

Za vládu Alžírskej demokratickej ľudovej republiky

Za Vlado Ljudske demokratične republike Alžirije

Algerian demokraattisen kansantasavallan hallituksen puolesta

För Demokratiska folkrepubliken Algeriets regering
(8)

Dospelo sa k záveru, že súčasné konanie by sa malo ukončiť, keďže prešetrovaním nevyšli najavo žiadne skutočnosti svedčiace o tom, že takéto ukončenie by nebolo v záujme Únie. Zainteresované strany boli náležite informované a mali možnosť predložiť pripomienky. Neboli predložené žiadne pripomienky, ktoré by naznačovali, že by takéto ukončenie nebolo v záujme Únie.
(2)

Ustanovenia dohody, ktoré spadajú do rozsahu pôsobnosti tretej časti hlavy V Zmluvy o fungovaní Európskej únie, zaväzujú Spojené kráľovstvo a Írsko ako samostatné zmluvné strany, a nie ako súčasť Európskej únie, pokiaľ Európska únia so Spojeným kráľovstvom a/alebo Írskom spoločne neoznámia Mongolsku, že Spojené kráľovstvo alebo Írsko je viazané ako súčasť Európskej únie v súlade s Protokolom (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a k Zmluve o fungovaní Európskej únie. Ak Spojené kráľovstvo a/alebo Írsko prestane(-ú) byť viazané ako súčasť Európskej únie podľa článku 4a protokolu (č. 21), Európska únia spoločne so Spojeným kráľovstvom a/alebo Írskom bezodkladne informujú Mongolsko o akejkoľvek zmene svojho postavenia, pričom v takom prípade ostávajú viazané ustanoveniami dohody vo vlastnom mene. To isté platí pre Dánsko v súlade s Protokolom (č. 22) o postavení Dánska, ktorý je pripojený k uvedeným zmluvám.
(23)

Pokiaľ ide o nový výpočet subvenčného rozpätia spoločnosti Viraj, malo by sa objasniť, že tento vyvážajúci výrobca preukázal, že stanovené dočasné vyrovnávacie clo bolo vyššie ako suma napadnuteľných skutočne prijatých subvencií. Spoločnosť skutočne preukázala, že rozsah prípadného ušlého cla bol v predbežnej fáze nadhodnotený, a preto bolo nutné vykonať v konečnom výpočte tomu zodpovedajúcu opravu. Bolo by to v rozpore s ustanoveniami článku 3 základného nariadenia, ak by sa prijali vyrovnávacie opatrenia na určité finančné príspevky, ktoré zjavne a nepochybne nemožno považovať za poskytnutie akejkoľvek výhody spoločnosti Viraj. Stále sa však usudzuje, že v súvislosti s určitými transakciami sa v rámci systému poskytli príslušnej spoločnosti špecifické subvencie, na ktoré by sa mali uplatniť vyrovnávacie opatrenia. Takýto postup je preto v plnom súlade so spôsobom, ako inštitúcie v minulosti uplatňovali vyrovnávacie opatrenia v súvislosti s daným systémom. Tomu zodpovedajúcim spôsobom je revízia subvenčného rozpätia v rámci EOUS v plnom súlade s článkom 15 ods. 1 základného nariadenia.
(2)

Ustanovenia dohody, ktoré patria do rozsahu pôsobnosti tretej časti hlavy V Zmluvy o fungovaní Európskej únie, zaväzujú Spojené kráľovstvo a Írsko ako samostatné zmluvné strany, a nie ako súčasť Európskej únie, dovtedy, kým Európska únia spolu so Spojeným kráľovstvom a/alebo Írskom neoznámia Filipínskej republike, že sa Spojené kráľovstvo alebo Írsko stáva viazaným v týchto otázkach ako súčasť Európskej únie v súlade s Protokolom (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a k Zmluve o fungovaní Európskej únie. Ak Spojené kráľovstvo a/alebo Írsko prestane(-ú) byť viazané ako súčasť Európskej únie podľa článku 4a protokolu (č. 21), Európska únia spoločne so Spojeným kráľovstvom a/alebo Írskom bezodkladne informujú Filipínsku republiku o akejkoľvek zmene svojho postavenia, pričom v takom prípade ostávajú viazaní ustanoveniami dohody vo vlastnom mene. To isté platí pre Dánsko v súlade s protokolom (č. 22) o postavení Dánska, ktorý je pripojený k týmto zmluvám.
(3)

Protokol 31 k Dohode o EHP by sa preto mal zmeniť a doplniť tak, aby umožnil túto rozšírenú spoluprácu, a to tým, že sa smernica Rady 2008/114/ES z 8. decembra 2008 o identifikácii a označení európskych kritických infraštruktúr a zhodnotení potreby zlepšiť ich ochranu (3) zahrnie do jeho pôsobnosti.
(8)

Pri prešetrovaní nevyšli najavo žiadne skutočnosti svedčiace o tom, že by takéto ukončenie nebolo v záujme Únie. Komisia preto dospela k názoru, že toto konanie by sa malo ukončiť. Zainteresované strany boli náležite informované a dostali možnosť predložiť pripomienky. Pripomienky predložila jedna zainteresovaná strana. Tieto pripomienky však nezmenili zistenie, že by ukončenie konania nebolo proti záujmu Únie.
(6)

V záujme právnej istoty by sa mal stanoviť deň, od ktorého by sa biocídne výrobky typu 18, ktoré obsahujú naled, mali prestať uvádzať na trh, a to s prihliadnutím na neprijateľné účinky týchto výrobkov, ako aj oprávnené očakávania výrobcov týchto výrobkov.
2.

Znenie úpravy písmena c) v bode 1 (smernica Rady 67/548/EHS) kapitoly XV sa nahrádza takto: „Tieto ustanovenia sa neuplatňujú na Nórsko: i) Článok 30 v spojení s článkami 4 a 5, v súvislosti s požiadavkami na klasifikáciu, označenie a/alebo špecifické koncentračné limity pre látky alebo skupiny látok uvedené v časti 3 prílohy VI k nariadeniu (ES) č. 1272/2008 a uvedené v tomto zozname. Nórsko môže požadovať používanie inej klasifikácie, iného označovania a/alebo iných špecifických limitov koncentrácie v prípade týchto látok. Názov Číslo CAS Indexové číslo EINECS akrylamid 79-06-1 616-003-00-0 201-173-7 ii) Článok 30 v spojení s článkami 4 a 6, v súvislosti s požiadavkami na klasifikáciu, označenie a/alebo špecifické koncentračné limity pre látky alebo skupinu látok, ktoré nie sú uvedené v časti 3 prílohy VI k nariadeniu (ES) č. 1272/2008 a sú uvedené v nasledujúcom zozname. Nórsko môže požadovať používanie inej klasifikácie, iného označovania a/alebo iných špecifických koncentračných limitov v prípade týchto látok. Názov Číslo CAS Indexové číslo ELINCS metylakrylamidglykolát (0,01 % ≤ obsah akrylamidu < 0,1 %) 77402-05-2 [NOR-UNN-02-91] 403-230-3 metylakrylamidometoxyacetát (0,01 % ≤ obsah akrylamidu < 0,1 %) 77402-03-0 [NOR-UNN-03-01] 401-890-7 iii) Platnosť týchto odchýlok skončí 1. júna 2012, pokiaľ Nórsko do tohto dátumu v súlade s článkom 37 ods. 1 nariadenia (ES) č. 1272/2008 nebude ďalej konať v súvislosti s návrhmi harmonizovanej klasifikácie a označovania, ktoré boli predložené Európskej chemickej agentúre 1. júna 2009 s cieľom podporiť prísnejšiu klasifikáciu a označovanie. V prípade uplatnenia postupu pre harmonizáciu klasifikácie a označovania látok podľa článku 37 nariadenia (ES) č. 1272/2008 sa preskúmanie odchýlok uskutoční do 31. decembra 2013. Pokiaľ budú tieto odchýlky na základe výsledkov uvedeného postupu opodstatnené, môže Spoločný výbor EHP rozhodnúť o ich zachovaní. Ak toto rozhodnutie nebude prijaté do 1. júla 2014, platnosť odchýlok skončí k tomuto dátumu.“
(114)

Treba tiež poznamenať, že dve opatrenia, ktoré miestna samospráva poskytla spoločnosti ÅI, nedávno zrušil vnútroštátny fínsky súd. Tieto opatrenia sú i) navýšenie kapitálu C-XI vyplatené spoločnosti ÅI v roku 2007 (pozri odôvodnenie 16) a ii) záruka za úver z roku 2006, ktorá nebola nikdy zrealizovaná. Najvyšší správny súd rozhodol 6. apríla 2011 o tom, či rozhodnutia miestnej samosprávy boli prijaté v súlade s vnútroštátnymi právnymi predpismi. Pritom však súd tiež posudzoval, či existujú dostatočné náznaky, že opatrenia predstavovali štátnu pomoc, čo znamená, že miestne orgány ich mali notifikovať Komisii skôr, než nadobudli účinnosť. Súd konštatuje, že všetky kritériá štátnej pomoci boli prima facie splnené. Súd tiež analyzoval tvrdenie Fínska, že na opatrenia – ak by predstavovali štátnu pomoc – by sa vzťahovali vnútroštátne predpisy, ktoré platili pred vstupom, a preto sa považujú za „existujúcu pomoc“. Súd pritom do hĺbky posúdil vnútroštátne predpisy a usúdil, že bez ohľadu na to, či tieto predpisy predstavovali skutočné schémy štátnej pomoci, alebo nie, rozhodnutia miestnych orgánov neboli v súlade s formálnou požiadavkou podľa vnútroštátnych predpisov, najmä v dôsledku dôvodov uvedených Komisiou. Preto sú závery vnútroštátneho najvyššieho správneho súdu v súlade so závermi Komisie, že kapitálová injekcia C-XI, ktorá je predmetom tohto zisťovania, zahŕňa novú štátnu pomoc. Najvyšší súd dospel k rovnakému záveru pri záruke za úver z roku 2006. Keďže záruka nebola nikdy zrealizovaná, v tomto rozhodnutí sa neposudzovala.
(6)

V záujme právnej istoty by sa mal stanoviť dátum, od ktorého by sa biocídne výrobky typu 18, ktoré obsahujú dichlórvos, mali prestať uvádzať na trh, a to s prihliadnutím na neprijateľné účinky týchto výrobkov, ako aj oprávnené očakávania výrobcov týchto výrobkov.
(3)

Integrované usmernenia sú v súlade so závermi Európskej rady zo 17. júna 2010. Členským štátom poskytujú jasné usmernenie, pokiaľ ide o vymedzenie národných programov reforiem a uskutočňovanie reforiem, a to s ohľadom na ich vzájomné prepojenie a v súlade s Paktom stability a rastu. Usmernenia pre politiky zamestnanosti by mali byť základom všetkých špecifických odporúčaní pre jednotlivé krajiny, ktoré môže Rada adresovať jednotlivým členským štátom v zmysle článku 148 ods. 4 ZFEÚ, a to popri špecifických odporúčaniach pre jednotlivé krajiny adresovaných členským štátom v zmysle článku 121 ods. 2 ZFEÚ. Usmernenia pre politiky zamestnanosti by tiež mali byť základom pre vypracovanie spoločnej správy o zamestnanosti, ktorú Rada a Komisia každoročne zasielajú Európskej rade.
(9)

V článku 32 ods. 5 nariadenia (ES) č. 1290/2005 sa uvádza, že pokiaľ sa vymáhanie na základe nezrovnalostí nevykonalo do štyroch rokov od dátumu prvého správneho alebo súdneho zistenia alebo do ôsmich rokov v prípade, že je vymáhanie predmetom konania pred vnútroštátnymi súdmi, finančné dôsledky nevykonaného vymáhania na základe nezrovnalostí znáša vo výške 50 % príslušný členský štát. Podľa článku 32 ods. 3 uvedeného nariadenia sú členské štáty povinné predložiť Komisii spolu s ročnou účtovnou závierkou aj súhrnnú správu o vymáhacích konaniach začatých na základe zistenia nezrovnalostí. Podrobné pravidlá plnenia povinnosti členských štátov vykazovať sumy, ktoré sa majú vymáhať, sú ustanovené v nariadení (ES) č. 885/2006. Príloha III k uvedenému nariadeniu obsahuje tabuľku, ktorú mali členské štáty predložiť v roku 2012. Na základe tabuliek vyplnených členskými štátmi by Komisia mala rozhodnúť o finančných dôsledkoch, pokiaľ sa vymáhanie na základe nezrovnalostí nevykonalo do štyroch, resp. ôsmich rokov. Týmto rozhodnutím nie sú dotknuté budúce rozhodnutia o súlade podľa článku 32 ods. 8 nariadenia (ES) č. 1290/2005.
(1)

Podľa rozhodnutia Komisie 2010/49/ES z 30. novembra 2009, ktorým sa určujú prvé regióny pre začatie prevádzky vízového informačného systému (VIS) (2), by do druhého regiónu, v ktorom by sa zhromažďovanie a prenos údajov o vízach do VIS mali začať v prípade všetkých žiadostí o víza, mal patriť Izrael, Jordánsko, Libanon a Sýria.
(5)

Ani po prijatí rozhodnutia 2007/62/ES sa nezmenili okolnosti, ktoré opodstatňujú uplatňovanie prísnejších predpisov opísaných v danom rozhodnutí. Vnútroštátne právne predpisy sú aj naďalej súčasťou rozsiahlejšej stratégie, ktorú Dánsko zaviedlo v záujme dosiahnutia cieľa znížiť emisie podľa Kjótskeho protokolu a následnej dohody o rozdelení povolených emisií prijatej na úrovni Únie. V rámci tohto dojednania sa Dánsko zaviazalo znížiť v období rokov 2008 až 2012 svoje emisie skleníkových plynov o 21 % v porovnaní so základným rokom (1990). Podľa všetkého oznámené opatrenia prispeli významnou mierou k zníženiu emisií HFC v Dánsku. V rozhodnutiach, ktoré spoločne prijali Európsky parlament a Rada a ktoré sa týkali snahy členských štátov o zníženie emisií skleníkových plynov s cieľom splniť záväzky Spoločenstva týkajúce sa zníženia emisií skleníkových plynov do roku 2020 (3), sa Dánsko zaviazalo znížiť do roku 2020 svoje emisie o ďalších 20 % v porovnaní s úrovňami z roku 2005.
(4)

Schválenie pristúpenia Južného Sudánu Radou ministrov AKT – EÚ a udelenie dočasného štatútu pozorovateľa Južnému Sudánu do 20. novembra 2012 Radou ministrov AKT – EÚ by mala Únia schváliť. Južný Sudán by mal uložiť akt o pristúpení u depozitárov Dohody o partnerstve AKT-EÚ, a to na Generálnom sekretariáte Rady Európskej únie a Sekretariáte štátov AKT, najneskôr do uvedeného dátumu.
(3)

Protokol 31 k Dohode o EHP by sa mal preto zmeniť a doplniť, aby sa umožnila táto rozšírená spolupráca. Pokiaľ ide o účasť Nórska, mala by sa zohľadniť Dohoda o spolupráci na systéme satelitnej navigácie medzi Európskou úniou a jej členskými štátmi a Nórskym kráľovstvom (4), a to najmä jej článok 6 o bezpečnosti. Účasť Islandu na programoch GNSS by mala byť z dôvodu ekonomických prekážok dočasne pozastavená.
(5)

Úmyselné pridávanie γ-cyklodextrínu do potravín na technologické účely patrí do oblasti pôsobnosti nariadenia Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (2) a malo by sa povoliť v súlade s uvedeným nariadením.
b)

Koordinovaná kampaň individuálnych konzultácií s kľúčovými zainteresovanými stranami: — Najviac 20 individuálnych zasadnutí a brífingov. — Koordinácia vstupov do procesu, a to aj elektronicky. — Výber štátov a organizácií pre takúto koordináciu sa uskutoční na základe ich úrovne zapojenia do otázok týkajúcich sa bezpečnosti v kozmickom priestore, ich predchádzajúceho zapojenia v súvislosti s návrhom medzinárodného kódexu správania a ich úlohou pri podpore celkového diplomatického pokroku na regionálnej alebo medzinárodnej báze.
(2)

Ustanovenia dohody, ktoré patria do rozsahu pôsobnosti tretej časti hlavy V Zmluvy o fungovaní Európskej únie, zaväzujú Spojené kráľovstvo a Írsko ako osobitné zmluvné strany, a nie ako súčasť Európskej únie, pokiaľ Európska únia so Spojeným kráľovstvom a/alebo Írskom spoločne neoznámia Vietnamskej socialistickej republike, že Spojené kráľovstvo alebo Írsko je viazané ako súčasť Európskej únie v súlade s Protokolom (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti pripojeným k Zmluve o Európskej únii a Zmluve o fungovaní Európskej únie. Ak Spojené kráľovstvo a/alebo Írsko prestanú byť viazané ako súčasť Európskej únie podľa článku 4a protokolu (č. 21), Európska únia spoločne so Spojeným kráľovstvom a/alebo Írskom bezodkladne informujú Vietnamskú socialistickú republiku o akejkoľvek zmene svojho postavenia, pričom v takom prípade ostávajú viazané ustanoveniami dohody vo vlastnom mene. To isté platí pre Dánsko v súlade s protokolom (č. 22) o postavení Dánska pripojeným k uvedeným zmluvám.
(110)

Vinohradnícke podniky a obchodníci s vínom mali do činenia s veľmi odlišným výpočtom. Po prvé, 80 % platby za dodaný tovar im už bolo uhradených. Po druhé, na základe ponuky od GfW by získali len 10 % z 20 %, ktoré im bola spoločnosť stále dlžná. V konečnom dôsledku to znamenalo, že by získali len dodatočné 2 % z dohodnutej nákupnej ceny, ak by dohodu podpísali. Nepochybne by išlo o menšiu sumu, s akou by mohli rátať v prípade konkurzného konania, bez ohľadu na svoje postavenie z pohľadu záruky (jednoduchá, rozšírená alebo predĺžená výhrada vlastníctva). V priemere mohli rátať s uhradením 48 % svojich zostávajúcich pohľadávok (2,1 milióna EUR z celkových 4,4 milióna EUR, ktoré im spoločnosť bola dlžná). Preto nie je prekvapivé, že niektoré vinohradnícke podniky a obchodníci s vínom odmietli ponuku GfW. Po tretie, muselo byť zjavné, že WAK by vo svojom vlastnom záujme mal zrušiť časť svojich pohľadávok a predísť platobnej neschopnosti, aj keď tak vinohradnícke podniky a obchodníci s vínom neurobia, čo by opäť vinohradníckym podnikom a obchodníkom s vínom umožnilo dosiahnuť splatenie väčšieho podielu ich zostávajúcich pohľadávok než navrhovaných 10 %. Po štvrté, niektorí z nich už na GfW podali sťažnosť na súde a pravidlá súdu boli v ich prospech, t. j. ukladali spoločnosti GfW povinnosť uhradiť 80 % zostávajúcich pohľadávok.